Diari Oficial de la Generalitat Valenciana


Sumari del DOGV 4879, del 09-11-2004 (2004/10131)

RESOLUCIÓ de 14 d'octubre de 2004, del president del Consorci Hospital General Universitari de València, per la qual es convoca concurs per a la provisió de diverses direccions de servici, unitat i secció de caràcter assistencial, del mencionat Consorci, Convocatòria CM/03/04.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4879

Data del DOGV
:   09-11-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/10356


Data del document
:   14-10-2004

Organisme emissor
:   Consorci Hospital General Universitari de València

Tipus de document
:   Resolució

Correcció d'errades

Anàlisi jurídica

 Descriptors 

:   * administració regional
    * metge
    * concurs administratiu

RESOLUCIÓ de 14 d'octubre de 2004, del president del Consorci Hospital General Universitari de València, per la qual es convoca concurs per a la provisió de diverses direccions de servici, unitat i secció de caràcter assistencial, del mencionat Consorci, Convocatòria CM/03/04. [2004/M10850]
  
Actualment existixen en el Consorci Hospital General Universitari de València, diversos llocs de treball de direcció de servici, unitat i secció de caràcter assistencial, que s'especifiquen en l'annex III de la present resolució. Per tant, poden ser objecte de concurs per a la seua provisió ordinària, de conformitat amb el que establix el conveni col·lectiu vigent i la resta de normativa d'aplicació.
  
Negociades prèviament en la Comissió Paritària de Conveni, les bases reguladores de la present convocatòria, de conformitat amb l'article 5 del referit conveni col·lectiu.
  
Fent ús de les atribucions conferides en l'apartat primer, punt 2 de l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, resolc:
  
Primer. Objecte
  
Convocar concurs per a la provisió de les direccions de servici, unitat i secció de caràcter assistencial, del Consorci Hospital General Universitari de València, que s'indiquen en l'annex III, d'acord amb les bases que es publiquen en l'annex I de la present resolució.
  
Segon. Publicitat
  
Fer pública la convocatòria mitjançant la publicació en el Diari Oficial de la Generalitat Valenciana.
  
Tercer. Recursos
  
La present resolució és definitiva en via administrativa, i podrà ser impugnada pels interessats mitjançant la interposició del recurs contenciós administratiu davant dels jutjats contenciosos administratius de la ciutat de València, en el termini de dos mesos, comptats partir de la publicació de l'acte recorregut, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, així com els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició, davant del mateix òrgan que va dictar l'acte que es recorre, en el termini d'un mes comptat des de l'endemà de la publicació, de conformitat amb els articles 116 i 117 de la referida Llei 30/1992, segons la redacció modificada per la Llei 4/1999.
  
Tot això sense perjuí que s'utilitze qualsevol altre recurs que convinga segons dret.
  
València, 14 d'octubre de 2004.- El president del Consorci: Vicente Rambla Momplet.
  
 ANNEX I
  
Bases de la convocatòria
  
Primera. Normes generals
  
1.1. Les presents bases tenen com a objecte regular el concurs per a la provisió dels llocs de cap de servici, unitat, i secció de caràcter assistencial, del Consorci Hospital General Universitari de València, que s'indiquen en l'annex III.
  
1.2. Els aspirants seleccionats obtindran un nomenament temporal per al lloc que estarà subjecte a avaluacions quatriennals a efectes de la seua continuïtat en este.
  
1.3. El procés de valoració estarà basat en l'avaluació del currículum professional i del projecte tècnic relacionat amb la gestió de la unitat assistencial presentat pels aspirants, d'acord amb les presents bases i amb el barem previst en l'annex II de la resolució.
  
Segona. Requisits que han de reunir els concursants
  
2.1. Podran participar en el present concurs els metges adjunts o facultatius amb nomenament com a funcionari de carrera, o com a personal laboral o estatutari de caràcter fix, que tinguen plaça en l'especialitat a què es concursa, en el Consorci Hospital General Universitari de València, o en hospitals de titularitat pública amb programa acreditat per a la docència per la comissió nacional de la corresponent especialitat, sempre que reunisquen els altres requisits exigits en la present convocatòria.
  
2.2. Estar en possessió de la titulació requerida per a accedir als llocs de treball a què es concursa.
  
2.3. Posseir la capacitat funcional necessària per a l'exercici de les funcions pròpies del lloc al que concursa.
  
2.4. No excedir l'edat de jubilació forçosa per al personal funcionari i estatutari.
  
2.5. No haver sigut separat mitjançant expedient disciplinari del servici de qualsevol administració o servici públic en els sis anys anteriors a la convocatòria, ni trobar-se inhabilitat amb caràcter ferm per a l'exercici de funcions públiques ni, si escau, per a la corresponent professió.
  
2.6. En el cas dels nacionals d'altres estats membres de la Unió Europea o Espai Econòmic Europeu, no trobar-se inhabilitat, per sanció o pena, per a l'exercici professional o per a l'accés a funcions o servicis públics en estos, ni haver sigut separat, per sanció disciplinària, d'algunes de les seues administracions o servicis públics en els sis anys anteriors a la convocatòria.
  
Tercera. Acreditació dels requisits
  
Els requisits exigits en la base segona hauran de complir-se l'últim dia del termini de presentació de sol·licituds, i mantindre's al llarg de tot el procés fins al moment de la presa de possessió.
  
Quarta. Sol·licituds
  
4.1. Els que desitgen participar hauran de presentar l'oportuna sol·licitud ajustant-se necessàriament al model publicat com a annex IV d'esta convocatòria. En tal model, que inclou la manifestació de l'aspirant sobre el compliment en temps i forma dels requisits establits en la base segona, es farà constar de forma expressa i concreta la plaça a què es desitja optar.
  
4.2. Les sol·licituds degudament omplides es dirigiran al Consorci Hospital General Universitari de València, i es presentaran en el Registre General d'este (av. Tres Creus, s/n, 46294 de València), o mitjançant qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú, advertint-se que en la sol·licitud haurà de figurar el segell del registre corresponent, tant en l'original com en la còpia de l'aspirant. Tal segell acreditarà haver presentat la instància dins del termini establit a este efecte.
  
En el cas que la sol·licitud es presentara en les oficines de Correus, haurà d'oferir-se obligatòriament en sobre obert perquè el funcionari estampe el segell de dates en el lloc destinat per a això, tant en l'original com en la còpia de l'aspirant.
  
4.3. El termini de presentació de sol·licituds serà d'un mes comptat a partir del dia següent al de la publicació d'esta convocatòria en el Diari Oficial de la Generalitat Valenciana. Si l'últim dia del termini és inhàbil, s'entendrà prorrogat al primer dia hàbil següent.
  
4.4. La falta de qualsevol dels requisits anteriorment citats per a la presentació de sol·licituds en temps i forma, determinarà l'exclusió de l'aspirant.
  
4.5. La consignació de dades falses en la instància, o en la documentació aportada pels aspirants, comportarà l'exclusió del concurs o nul·litat de la plaça adjudicada si escau, sense perjuí de les mesures legals que corresponguen.
  
4.6. El domicili que figure en la instància serà el considerat a efectes de notificacions.
  
Cinquena. Documentació
  
5.1. Junt amb la sol·licitud tots els concursants hauran d'aportar
  
a) Fotocòpia compulsada del document nacional d'identitat.
  
b) Fotocòpia compulsada del títol requerit per a accedir als llocs de treball a què es concursa, expedit per l'òrgan competent.
  
c) Projecte tècnic relacionat amb la gestió de la unitat assistencial a què concursa.
  
En el projecte tècnic es faran constar els punts següents: definició del servici/unitat/secció en l'hospital i el seu entorn sanitari, activitat i cost de funcionament estimat, plantilla, organigrama i normes de funcionament, sistemàtica de control de qualitat aplicada al servici, programa de formació, proposta de millora en el desenvolupament de les funcions i els mitjans necessaris, programa de formació postgrau, projecte de docència pregraduat, línies d'investigació bàsica, i qualsevol altre punt que l'aspirant estime pertinent, en relació amb la gestió de la unitat assistencial.
  
d) Currículum professional, on consten els mèrits valorables, de conformitat amb el barem de mèrits establit en l'annex II, i documentació acreditativa d'estos. L'acreditació dels mèrits ha d'efectuar-se amb document original o fotocòpia compulsada. Amb relació als treballs i publicacions científiques es podrà aportar fotocòpia sempre que s'especifique la ressenya de la publicació.
  
e) Certificació expedida per l'òrgan competent, en què es faça constar la condició de l'aspirant com a metge adjunt o facultatiu amb nomenament com a funcionari de carrera, o personal laboral o estatutari de caràcter fix, que té plaça en l'especialitat a què es concursa, en el Consorci Hospital General Universitari de València, o en hospitals de titularitat pública amb programa acreditat per a la docència per la comissió nacional de la corresponent especialitat.
  
5.2. El temps de còmput per als mèrits al·legats en el currículum professional finalitzarà el dia de la publicació de la present convocatòria en el Diari Oficial de la Generalitat Valenciana.
  
5.3. La comissió de valoració, que només podrà valorar la documentació degudament acreditada en temps i forma, podrà requerir qualsevol aclariment sobre esta. Quan el requeriment no siga atés no serà valorat el mèrit corresponent. Així mateix, podrà sol·licitar als aspirants còpia traduïda dels documents al·legats, quan estos estiguen redactats en idiomes diferents dels oficials a la Comunitat Valenciana.
  
5.4. Seran desestimats, sense més tràmit, els documents que continguen alguna esmena, ratllada o raspadura.
  
Sisena. Admissió aspirants
  
6.1. Llistat provisional d'aspirants admesos i exclosos.
  
Finalitzat el termini de presentació d'instàncies l'òrgan competent del consorci publicarà als taulers d'anuncis, la resolució per la qual s'aprova el llistat provisional d'aspirants admesos i exclos, consignant, si escau, la causa d'exclusió.
  
Els concursants disposaran d'un termini de 10 dies hàbils a partir del següent a la data de publicació de la dita resolució a efectes d'esmenar la falta o acompanyar la documentació preceptiva en el cas que la sol·licitud d'admissió no reunira els requisits exigits en la convocatòria, de conformitat amb el que establix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu.
  
6.2. Llistat definitiu d'aspirants admesos i exclosos.
  
Finalitzat el termini citat en la base 6.1., vistes les al·legacions i esmenats els defectes si és procedent, es publicarà la resolució per la qual s'aprova el llistat definitiu d'aspirants admesos i exclosos al concurs, en la mateixa forma que la provisional. Amb la publicació del llistat definitiu es donaran per contestades les al·legacions presentades contra el llistat provisional.
  
Contra la resolució que aprove el llistat definitiu d'aspirants admesos i exclosos podran interposar els interessats els recursos que s'especifiquen en la base 14 de la present convocatòria.
  
Setena. La comissió de valoració
  
7.1. La comissió de valoració és l'òrgan col·legiat que té com a missió l'avaluació dels mèrits dels aspirants, i en general l'execució de la present convocatòria, d'acord amb el que disposen les presents bases i la resta de normes d'aplicació. Les resolucions de la comissió de valoració vinculen esta i el Consorci Hospital General Universitari de València.
  
7.2. La comissió de valoració tindrà la consideració d'òrgan col·legiat de l'administració i, com a tal, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els seus membres estaran sotmesos a les causes d'abstenció i recusació previstes en la llei.
  
7.3. Es nomenarà una comissió de valoració per a cada un dels llocs convocats. El nomenament es realitzarà mitjançant una resolució de l'òrgan competent del Consorci. Cada comissió de valoració estarà formada per set membres, havent de designar el mateix nombre de suplents, amb la composició següent: president/a, secretari/ària i cinc vocals, dels quals un serà proposat pel Comité d'Empresa. El representant del Comité d'Empresa tindrà veu, però no vot.
  
7.4. La relació nominal dels membres de la comissió serà publicada en el Diari Oficial de la Generalitat Valenciana, amb una antelació mínima d'un mes a la data de començament del procés, mitjançant una resolució de l'òrgan competent.
  
7.5. A efectes de comunicacions i la resta d'incidències, la comissió tindrà la seu en la Direcció de Recursos Humans del Consorci.
  
Huitena. Desenvolupament del concurs
  
El procés de valoració constarà de dos fases. Cada una de les fases serà valorada amb un màxim de 15 punts.
  
8.1. Fase primera: exposició i defensa del projecte tècnic relacionat amb la gestió de la unitat assistencial.
  
Consistix en l'exposició i defensa en un acte únic, de caràcter públic, davant de la corresponent comissió de valoració, del projecte tècnic relacionat amb la gestió de la unitat assistencial. El projecte contindrà, com a mínim, els punts exposats en la base 5 de la present convocatòria.
  
L'aspirant presentarà, en el moment de l'exposició, per a acompanyar-la, tota la documentació que estime convenient. En el cas de requerir la utilització de mitjans tècnics o audiovisuals, el seu muntatge i funcionament serà de la seua exclusiva responsabilitat.
  
El temps màxim de defensa del projecte serà de 30 minuts.
  
Després de l'exposició i defensa del projecte, la comissió podrà preguntar o requerir a cada un dels aspirants sobre totes aquelles qüestions relacionades amb el contingut d'este, les funcions del lloc de treball i les aptituds per a l'exercici professional.
  
L'exposició i defensa del projecte es valorarà de 0 a 15 punts, sent necessari un mínim de 8 punts per a superar esta fase.
  
El calendari de celebració d'estos actes es publicarà per la comissió, com a mínim, amb cinc dies naturals d'antelació, als taulers d'anuncis de la Direcció de Recursos Humans del Consorci Hospital General Universitari de València.
  
8.2. Fase segona: valoració del currículum.
  
La comissió corresponent valorarà els mèrits degudament acreditats en temps i forma, pels aspirants que han superat la fase primera del concurs, d'acord amb el que establix el barem de mèrits que consta com a annex II.
  
Novena. Resolució del concurs i nomenament
  
La qualificació final del concurs serà la resultant de la suma de les valoracions obtingudes en les dos fases d'este.
  
Cada comissió de valoració, immediatament abans de redactar la proposta de resolució del concurs, farà públiques mitjançant un acord, les puntuacions assignades en les distintes fases del concurs. La proposta d'adjudicació es realitzarà a favor de l'aspirant que obtinga major qualificació final.
  
La publicació de l'esmentat acord obrirà un termini de 10 dies, a comptar del següent al de la publicació, perquè les persones interessades puguen al·legar el que estimen convenient al seu dret. En este mateix termini els adjudicataris de plaça podran renunciar a esta.
  
Si dos o més concursants obtingueren idèntica qualificació final, l'empat es resoldrà, en primer lloc, a favor de l'aspirant que haguera obtingut major puntuació en l'apartat d'experiència professional. Si la dita puntuació fóra igual el desempat es realitzaria seguint l'orde preferent de cada apartat, segons la numeració de menor a major que tenen assignada. Si encara així persistira l'empat, se seguirà l'orde alfabètic de cognoms i nom, començant per la lletra B obtinguda en el sorteig celebrat el dia 24 de març de 2004 per la Conselleria de Justícia i Administracions Públiques, per a determinar l'orde d'actuació dels aspirants en les proves selectives d'ingrés en l'administració del Govern Valencià.
  
Resoltes les possibles al·legacions, cada comissió de valoració redactarà la proposta de resolució del concurs, no podent proposar més d'un aspirant per a cada lloc convocat. La proposta, que tindrà caràcter vinculant, excepte quan no s'hagen complit els requisits formals i de procediment establits en la present convocatòria, serà elevada per la comissió al president del Consorci, a fi que este dicte la corresponent resolució del concurs que es farà pública mitjançant la inserció en el Diari Oficial de la Generalitat Valenciana.
  
No obstant això, el nomenament quedarà condicionat al reconeixement mèdic, efectuat pels servicis de salut laboral del Consorci, que acredite l'aptitud psicofísica i capacitat de l'aspirant
  
Deu. Incorporació als llocs de treball
  
En la resolució del concurs per la qual es nomenen cada un dels aspirants seleccionats, s'indicarà eal que corresponga en relació amb la incorporació als llocs de treball.
  
En el cas que en un aspirant seleccionat no concórreguen els requisits exigits en la convocatòria, el president del Consorci dictarà una resolució motivada en què es declararà la pèrdua dels drets de la plaça de què es tracte. La mencionada resolució podrà ser impugnada en la forma establida en la base 14.
  
L'aspirant que haja sigut nomenat en un lloc de cap de servici/unitat/secció segons el procediment establit en la present convocatòria, tindrà reservada la seua plaça en propietat com a metge adjunt quan esta pertanga al Consorci Hospital General Universitari de València, en la resta de casos quedarà en la situació que corresponga d'acord amb el seu règim jurídic i administració de procedència.
  
Onze. Avaluació
  
Els aspirants seleccionats obtindran un nomenament temporal per al lloc, l'exercici del qual serà avaluat a efectes de la seua continuïtat de forma quatriennal. Amb tal fi es nomenarà una comissió d'avaluació que tindrà semblant composició a la designada per a la provisió.
  
Els interessats hauran de presentar una memòria explicativa de l'organització, funcionament i activitats del servici/unitat/secció la direcció de la qual posseïsquen, incloent-hi propostes concretes amb vista a l'actuació i estructuració del servici/unitat/secció en el següent quadrienni, així com un currículum professional relatiu al període en què s'ha exercit el lloc que s'avalua.
  
L'òrgan competent, amb els informes previs que considere necessaris, haurà de remetre a la comissió d'avaluació, informe motivat sobre la procedència de la continuïtat en el lloc de cada un dels interessats, amb una anterioritat d'almenys 10 dies a l'assenyalat per a la defensa de la memòria.
  
Els interessats podran conéixer els informes que es troben en el seu expedient durant els 10 dies anteriors a la celebració de l'avaluació.
  
Els avaluats hauran d'exposar i defendre davant de la comissió d'avaluació, en sessió pública, un resum de la memòria i del currículum aportats, exposició a la qual seguirà una entrevista amb els membres de la comissió, en relació amb la dita documentació, el treball realitzat i el projecte de treball futur.
  
La qualificació a atorgar per la comissió d'avaluació, que serà adoptada per la majoria dels seus membres, es concretarà en la proposta favorable o desfavorable a la continuïtat de l'avaluat. Quan la qualificació de l'avaluació siga favorable a la continuïtat, els interessats seran confirmats en els seus llocs per un nou quadrienni. Quan la qualificació siga desfavorable a la continuïtat o l'interessat renuncie a l'avaluació, este cessarà en el seu lloc de direcció i s'incorporarà a la plaça exercida amb anterioritat, sempre que la tinguera reservada, en cas contrari quedarà en la situació que corresponga en la seua administració de procedència. En tot cas la qualificació serà notificada individualment a l'interessat.
  
Dotze. Publicitat
  
Excepte en els casos que expressament es determine el contrari, les publicacions de les diferents actuacions relatives a la convocatòria es realitzaran als taulers d'anuncis de la Direcció de Recursos Humans del Consorci Hospital General Universitari de València. La comissió podrà determinar la conveniència d'utilitzar altres mitjans només als efectes informatius.
  
Tretze. Vinculació
  
Les presents normes vinculen al Consorci Hospital General Universitari de València, a la comissió de valoració i als que participen en este procés.
  
Catorze. Recursos
  
La present convocatòria, les seues bases i tots els actes administratius que siguen dictats en la seua execució, excepte les actuacions de la comissió de valoració, podran ser impugnats de conformitat amb el que disposa l'article tercer de la present resolució.
  
Contra les resolucions i actes de tràmit que impedisquen la continuació en el procediment dictats per la comissió de valoració que ha de jutjar el concurs, podrà interposar-se recurs d'alçada davant del president del Consorci, en el termini d'un mes.
  
Tot això sense perjuí que s'utilitze qualsevol altre recurs que al seu dret estime convenient.
  
ANNEX II
  
Barem de mèrits
  
Formació acadèmica.
  
La puntuació màxima per l'apartat de formació acadèmica és d'1,5 punts.
  
a) Per cada matrícula d'honor o excel·lent durant els estudis de llicenciatura: 0,05 punts.
  
Per cada notable: 0,025 punts.
  
No han de valorar-se les assignatures de religió, idiomes, ètica, formació política i educació física.
  
(Puntuació màxima: 0,8 punts).
  
b) Grau de doctor: 0,6 punts.
  
Grau de doctor cum laude: 0,7 punts.
  
Formació especialitzada.
  
La puntuació màxima per l'apartat de formació especialitzada és de 4,5 punts.
  
a) Titulats superiors que hagen complit el període complet de formació com a resident en l'especialitat de què es tracta (Certificat MIR): 3 punts.
  
b) Havent superat convocatòria nacional per a optar a places MIR i no haja completat el programa. Per cada any complet en l'especialitat de què es tracta: 0,6 punts.
  
c) Titulats superiors que hagen complit el període complet de formació com a residents en centre estranger amb programa reconegut de docència per a postgraduats en l'especialitat de què es tracta, i amb títol convalidat pel Ministeri d'Educació i Ciència: 3 punts.
  
c) Per formació com a especialista en centres acreditats per a la docència, en l'especialitat de què es tracta, per un mínim de dos anys: 1,5 punts.
  
(Els apartats a, b, c, i d són excloents entre si)
  
d) Per assistència a cursos superiors, diplomes o màsters impartits pel Consorci Hospital General Universitari de València, centres universitaris, servicis de salut o conselleries de salut de les comunitats autònomes, Ministeri de Sanitat i Consum, Ministeri d'Administracions Públiques, Institut Valencià d'Administració Pública o equivalents, Escola Valenciana d'Estudis per a la Salut així com les escoles de salut pública adscrites a qualsevol dels organismes esmentats; cursos de formació contínua i continuada així com els cursos impartits per centres acreditats per a la docència i compten amb el reconeixement de l'organisme competent en matèria d'educació o sanitat de la corresponent administració pública, que seran valorats de la manera següent:
  
a) Per assistència a cursos d'una duració entre 40 hores i 100 hores lectives. Per cada curs: 0,05 punts.
  
Puntuació màxima: 0,30
  
b) Per assistència a cursos o diplomes de més de 100 hores lectives. Per cada curs: 0,10 punts.
  
Puntuació màxima: 0,50.
  
c) Per assistència a màster. Per cada màster: 0,20 punts.
  
Puntuació màxima: 1 punt.
  
Tot això haurà d'estar relacionat amb les funcions corresponents a les places convocades.
  
Experiència professional.
  
La puntuació global en l'apartat d'experiència professional no podrà d'excedir 6,75 punts
  
e) Per cada mes de servicis prestats en propietat en l'especialitat de què es tracta en el Consorci Hospital General Universitari de València, en servicis jerarquitzats d'institucions sanitàries de la Seguretat Social o en institucions amb programa acreditat per a la docència per la comissió nacional de què es tracta, o en institucions sanitàries de país estranger realitzades en virtut de conveni o acords d'assistència sanitària amb tal país l'exercici dels quals haja sigut expressament autoritzat al facultatiu en qüestió pel Ministeri de Sanitat i Consum: 0,05 punts
  
f) Per cada mes de servicis prestats en propietat en servicis no jerarquitzats de la Seguretat Social en l'especialitat de què es tracta: 0,05 punts.
  
g) Per cada mes de servicis prestats com a interí, contractat o eventual en el Consorci Hospital General Universitari de València, o en els servicis jerarquitzats de les institucions sanitàries de la Seguretat Social en l'especialitat de què es tracta: 0,05 punts.
  
h) Per cada mes de servicis prestats com a interí, contractat o eventual en els servicis no jerarquitzats de les institucions sanitàries de la Seguretat Social en l'especialitat de què es tracta: 0,05 punts.
  
(La suma dels apartats 5, 6, 7 i 8 no podrà excedir 5 punts).
  
i) Per servicis prestats en llocs de caràcter directiu en centres sanitaris públics. Així com per servicis prestats amb el mateix caràcter en el Ministeri de Sanitat i Consum, Conselleria de Sanitat, Insalud, conselleries de salut i servicis de salut de les comunitats autònomes, exercint llocs com a alt càrrec o de lliure designació; llocs inclosos en les relacions de llocs de treball o plantilles de tals organismes, així com llocs dependents de tals organismes amb funcions d'inspecció de servicis sanitaris.
  
Per cada mes 0,05 punts
  
j) Per cada període de 4 anys de servicis prestats en propietat o amb nomenament provisional en servicis jerarquitzats dependents de l'administració pública o en institucions del sistema nacional de salut en l'especialitat de què es tracta:
  
a) Com a cap de secció: 0,6 punts
  
b) Com a cap de servici: 1 punt
  
La suma dels apartats 9 i 10 no podrà excedir 3 punts
  
Altres activitats
  
La suma dels apartats 11 i 12 no podrà excedir 1,5 punts.
  
k) Professor associat en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i, fins a un màxim de 0,5 punts: 0,10 punts.
  
Professor titular en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i, fins a un màxim de 0,5 punts: 0,125 punts.
  
Catedràtic en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i, fins a un màxim de 0,5 punts: 0,150 punts.
  
l) Per treballs científics i d'investigació publicats en llibres o revistes de reconegut prestigi en l'àmbit sanitari de la respectiva especialitat a què es concursa, apreciats pel tribunal, fins a un màxim d'1 punt.
  
Coneixements de valencià.
  
m) El coneixement del valencià es valorarà fins a un màxim de 0,75 punts quan s'acredite estar en possessió del corresponent certificat expedit o homologat per la Junta Qualificadora de Coneixements de Valencià:
  
1. Grau oral: 0,20 punts
  
2. Grau elemental: 0,40 punts
  
3. Grau mitjà: 0,60 punts
  
4. Grau superior: 0,75 punts
  
No es valorarà el certificat imprescindible per a la consecució d'un altre de nivell superior que s'al·legue com a mèrit.
  
ANNEX III
  
Llocs de treball que es convoquen
  
1. Denominació: cap de servici
  
Subcentre: 4501
  
Dir./Servici: Anestèsia - Reanimació
  
Grup de classificació: A
  
Complement de destí: nivell 28
  
Forma de provisió: concurs de mèrits
  
Requisits grup d'accés: grup A
  
Requisits específics: Llicenciat en Medicina i Cirurgia, especialitat en Anestesiologia i Reanimació.
  
2. Denominació: cap de servici
  
Subcentre: 4502
  
Dir./Servici: Cardiologia
  
Grup de classificació: A
  
Complement de destí: nivell 28
  
Forma de provisió: concurs de mèrits
  
Requisits grup d'accés: grup A
  
Requisits específics: Llicenciat en Medicina i Cirurgia, especialitat en Cardiologia.
  
3. Denominació: cap de servici
  
Subcentre: 4504
  
Dir./Servici: Cirurgia General i de l'Aparell Digestiu
  
Grup de classificació: A
  
Complement de destí: nivell 28
  
Forma de provisió: concurs de mèrits
  
Requisits grup d'accés: grup A
  
Requisits específics: Llicenciat en Medicina i Cirurgia, especialitat en Cirurgia General i de l'Aparell Digestiu.
  
4. Denominació: cap de servici
  
Subcentre: 4513
  
Dir./Servici: Pneumologia
  
Grup de classificació: A
  
Complement de destí: nivell 28
  
Forma de provisió: concurs de mèrits
  
Requisits grup d'accés: grup A
  
Requisits específics: Llicenciat en Medicina i Cirurgia, especialitat en Pneumologia.
  
5. Denominació: cap de servici
  
Subcentre: 4509
  
Dir./Servici: Oncologia Mèdica
  
Grup de classificació: A
  
Complement de destí: nivell 28
  
Forma de provisió: concurs de mèrits
  
Requisits grup d'accés: grup A
  
Requisits específics: Llicenciat en Medicina i Cirurgia, especialitat en Oncologia Mèdica.
  
6. Denominació: cap de servici
  
Subcentre: 4524
  
Dir./Servici: Rehabilitació
  
Grup de classificació: A
  
Complement de destí: nivell 28
  
Forma de provisió: concurs de mèrits
  
Requisits grup d'accés: grup A
  
Requisits específics: Llicenciat en Medicina i Cirurgia, especialitat en Medicina Física i Rehabilitació.
  
7. Denominació: cap de servici
  
Subcentre: 4560
  
Dir./Servici: Cirurgia Plàstica
  
Grup de classificació: A
  
Complement de destí: nivell 28
  
Forma de provisió: concurs de mèrits
  
Requisits grup d'accés: grup A
  
Requisits específics: Llicenciat en Medicina i Cirurgia, especialitat en Cirurgia Plàstica, Estètica i Reparadora.
  
8. Denominació: cap d'unitat
  
Subcentre: 4504
  
Dir./Servici: Cirurgia Vascular
  
Grup de classificació: A
  
Complement de destí: nivell 27
  
Forma de provisió: concurs de mèrits
  
Requisits grup d'accés: grup A
  
Requisits específics: Llicenciat en Medicina i Cirurgia, especialitat en Angiologia i Cirurgia Vascular.
  
9. Denominació: cap de secció
  
Subcentre: 4511
  
Dir./Servici: Patologia Digestiva
  
Grup de classificació: A
  
Complement de destí: nivell 26
  
Forma de provisió: concurs de mèrits
  
Requisits grup d'accés: grup A
  
Requisits específics: Llicenciat en Medicina i Cirurgia, especialitat en Aparell Digestiu.
  
10. Denominació: cap de secció
  
Subcentre: 4514
  
Dir./Servici: Cirurgia Cardíaca
  
Grup de classificació: A
  
Complement de destí: nivell 26
  
Forma de provisió: concurs de mèrits
  
Requisits grup d'accés: grup A
  
Requisits específics: Llicenciat en Medicina i Cirurgia, especialitat en Cirurgia Cardiovascular.
  
11. Denominació: cap de secció
  
Subcentre: 4501
  
Dir./Servici: Anestèsia - Reanimació
  
Grup de classificació: A
  
Complement de destí: nivell 26
  
Forma de provisió: concurs de mèrits
  
Requisits grup d'accés: grup A
  
Requisits específics: Llicenciat en Medicina i Cirurgia, especialitat en Anestesiologia i Reanimació.
  
12. Denominació: cap de secció
  
Subcentre: 4510
  
Dir./Servici: Medicina Interna
  
Grup de classificació: A
  
Complement de destí: nivell 26
  
Forma de provisió: concurs de mèrits
  
Requisits grup d'accés: grup A